Ilorsuitas

IlorsuitasIlorsuitas, Pasaulio vietovardžiai. Nuoroda tikrinta 2024-10-06. ( – 'daug didelių namų'), anksčiau Igdlorsuitas (Igdlorssuit) – apleista gyvenvietė Vakarų Grenlandijoje, Avanatos savivaldybėje. Įsikūrusi Ilorsuito salos šiaurės rytinėje pakrantėje, prie Umanako fjordo žiočių, apie 80 km į šiaurės vakarus nuo Umanako. Įsiterpusi tarp stačių kalnų ir fjordo, ant nuožulnaus šlaito; nelygaus reljefo atskirta į dvi dalis: šiaurinėje stovi apie 10 namų, pietinėje – likusieji namai, visuomeniniai ir kiti pastatai. Aukšti kalnai pietuose užstoja saulę – nuo spalio 11 iki kovo 4 d. gyvenvietė negauna tiesioginės saulės šviesos. Yra prieplauka, sraigtasparnių nusileidimo aikštelė, ryšių bokštas, nedidelė elektrinė, kuro saugykla, sandėliai (2020 m.).Illorsuit, Avannaata Kommunia, 2020-12-03. Nuoroda tikrinta 2024-10-06.

 Istorija 
XIX a. pradžioje saloje, kiek į pietus nuo dabartinės gyvenvietės, trumpai veikė prekybos ir banginių medžioklės bazė. Jai 1804 m. užsidarius, sala žiemomis buvo negyvenama. XIX a. viduryje dalis grenlandų šeimų pradėjo saloje žiemoti. 1859 m. įsteigtas prekybos punktas, apie kurį pradėjo kurtis gyvenvietė. 1905 m. Ilorsuite gyveno 101 žmogus, 1915 m. – 116, iš jų vienas danas,Alfred Bertelsen, Hother Ostermann. Beskrivelse af Distrikterne i Nordgrønland: Ũmánaĸ Distrikt. De enkelte Bopladser. Igdlorssuit. Grønland i tohundredeaaret for Hans Egedes landing (Meddelelser om Grønland). T. 1, p. 424–426. C. A. Reitzel Boghandel, Kopenhagen 1921. Nuoroda tikrinta 2024-10-06. 1931 m. – 165. 1931–1932 ir 1934–1935 m. Ilorsuite gyveno amerikiečių tapytojas, rašytojas ir visuomenės veikėjas Rokvelas Kentas.‘North By Nuuk: Greenland After Rockwell Kent’ At Fenimore Art Museum, Antiques And The Arts Weekly, 2022-04-05. Nuoroda tikrinta 2024-10-06. 1946 m. Ilorsuite gimė Grenlandijos politikas Larsas Emilis Johansenas.Lars-Emil Johansen, The Danish Parliament. Nuoroda tikrinta 2024-10-06.

2017 m. pradžioje Ilorsuite gyveno 67 žmonės. Veikė devynmetė mokykla (15 moksleivių), bažnyčia (pastatyta 1923 m.), bendruomenių namai, parduotuvė, medicinos punktas, dirbtuvės, kelios nedidelės žuvies apdorojimo ir ruonių odos apdirbimo įmonės. Gyventojai daugiausia vertėsi žvejyba, ruonių ir banginių medžiokle. Atvykdavo turistų. Po cunamio, kurį sukėlė 2017 m. birželio 17 d. Karato fjorde susidariusi nuošliauža, gyventojai iš Ilorsuito evakuoti, dauguma apgyvendinti Umanake. Sugrįžti į Ilorsuitą neleidžiama dėl galimo pakartotinų nuošliaužų pavojaus.Chris Dunn, A Lurking Disaster in Greenland, Pulitzer Center, 2021-11-24. Nuoroda tikrinta 2024-10-06.

 Šaltiniai 

Kategorija:Grenlandijos gyvenvietės